**A Kormány**

**…/2017. (…) Korm. rendelete**

**egyes egészségbiztosítási tárgyú kormányrendeletek módosításáról**

A Kormány a kötelező egészségbiztosítás ellátásairól szóló 1997. évi LXXXIII. törvény 83. § (2) bekezdés e) és r) pontjában kapott felhatalmazás alapján,

a 2. alcím és az 1-3. melléklet tekintetében a kötelező egészségbiztosítás ellátásairól szóló 1997. évi LXXXIII. törvény 83. § (2) bekezdés *a)* pontjában kapott felhatalmazás alapján,

az Alaptörvény 15. cikk (1) bekezdésében meghatározott feladatkörében eljárva a következőket rendeli el:

a 3. alcím és a 4-5. melléklet tekintetében a kötelező egészségbiztosítás ellátásairól szóló 1997. évi LXXXIII. törvény 83. § (2) bekezdés zs) pontjában kapott felhatalmazás alapján,

a 4. alcím tekintetében a kötelező egészségbiztosítás ellátásairól szóló 1997. évi LXXXIII. törvény 83. § (2) bekezdés t) pontjában kapott felhatalmazás alapján,

az 5. alcím tekintetében az Alaptörvény 15. cikk (2) bekezdésében meghatározott eredeti jogalkotói hatáskörében eljárva

az Alaptörvény 15. cikk (1) bekezdésében meghatározott feladatkörében eljárva a következőket rendeli el:

**1. A kötelező egészségbiztosítás ellátásairól szóló 1997. évi LXXXIII. törvény végrehajtásáról szóló 217/1997. (XII. 1.) Korm. rendelet módosítása**

**1. §**

(1) A kötelező egészségbiztosítás ellátásairól szóló 1997. évi LXXXIII. törvény végrehajtásáról szóló 217/1997. (XII. 1.) Korm. rendelet (a továbbiakban: Vhr.) 4/A. § (2) bekezdése helyébe a következő rendelkezés lép:

„(2) Az elektronikus beutalás esetében a beutaló orvos a beteg kérésére igazolást állít ki a beutalásról. Az orvos a beteg kérésére köteles az igazolást papír alapon, vagy az EESZT útján elektronikus formában átadni.”

(2) A Vhr. 4/A. § (4) és (5) bekezdése helyébe a következő rendelkezés lép:

„(4) A beutaló orvos a beutaló kiállításával egyidejűleg, vagy a beteg a beutaló érvényességi idején belül az EESZT erre szolgáló internetes felületén az ellátást nyújtó egészségügyi szolgáltatóhoz a beteg kérésére időpontot is foglalhat.

(5) A még fel nem használt elektronikus beutaló az EESZT útján javítható, megváltoztatható. Ha az elektronikus beutalón javítást vagy más változtatást kell eszközölni, akkor a beutaló orvos a beutalót a változtatás okának megjelölésével az EESZT útján visszavonja, és szükség esetén új elektronikus beutalót állít ki. A beutaló orvos egyidejűleg a beteget is tájékoztatja. Nem kell tájékoztatni a beteget, ha a változtatás szükségességét a beteg maga kezdeményezte és a változtatás részleteit ismeri.”

(3) A Vhr. 4/A. §-a a következő (6) bekezdéssel egészül ki:

„(6) Az elektronikus beutaló a 3/A. § (10) bekezdésben meghatározottakhoz képest

a) nem tartalmazza a beutaló orvos és munkahelyének megnevezését, a biztosított nevét,

b) tartalmazza a biztosított születési idejét és nemét.”

**2. §**

A Vhr. 22/B. § (2) bekezdése helyébe a következő rendelkezés lép:

„(2) Az Ebtv. 36. § (3) bekezdése szerinti ellenőrzési feladatok ellátása során az egészségbiztosító pénzforgalmi szemléletben vizsgálja az Ebtv. 35. § (1) és (2) bekezdésében foglaltak teljesítését.”

**3. §**

(1) A Vhr. 49. § (1) bekezdése helyébe a következő rendelkezés lép:

„(1) A kamatot az Ebtv. 68/A. §

a) (2) bekezdése szerinti esetben a pénzbeli ellátás, illetőleg a baleseti táppénz, folyósításának napjától, egészségügyi szolgáltatás esetén a finanszírozott összeg átutalásának időpontjától kell felszámítani,

b) (3) bekezdése szerinti esetben a pénzbeli ellátás, illetőleg a baleseti táppénz, folyósításának napjától, egészségügyi szolgáltatás esetén a finanszírozott összeg átutalását követő hónap első napjától kell felszámítani,

a határozathozatalakor irányadó mértékben.”

(2) A Vhr. 49. § (7) bekezdése helyébe a következő rendelkezés lép:

„(7) A kifizetett egészségbiztosítási ellátások megtérítésére irányuló eljárásra

a) az (5) bekezdés a) pontja szerint illetékes szerv elektronikus úton, naptári negyedévenként statisztikai adatszolgáltatást teljesít

aa) az ONYF központ feladatkörébe tartozó feladatok ellátása érdekében az ONYF központja részére,

ab) a minisztérium feladatkörébe tartozó feladatok ellátása érdekében a minisztérium részére,

b) az (5) bekezdés b) pontja szerint illetékes szerv a minisztérium feladatkörébe tartozó feladatok ellátása érdekében elektronikus úton, naptári negyedévenként statisztikai adatszolgáltatást teljesít a minisztérium részére.”

**4. §**

A Vhr.

a) 4/A. § (1) bekezdésében a „beutalóra” szövegrész helyébe a „beutalóra (a továbbiakban: elektronikus beutaló)” szöveg,

b) 12/A. § (8) és (14) bekezdésében az „az ország területén bármely járási hivatalnál átveheti” szövegrész helyébe az „a járási hivatalnál veheti át” szöveg

lép.

**2. Az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet módosítása**

**5. §**

Az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet (a továbbiakban: Kr.) 4/B. §-a helyébe a következő rendelkezés lép:

„4/B. § A NEAK a szolgáltatók által az országos várólista nyilvántartásban – a várólista alapján nyújtható ellátások részletes szabályairól szóló 287/2006. (XII. 23.) Korm. rendelet szerint – regisztrált adatok és a fekvőbeteg-szakellátás teljesítmény-elszámolási adatai között minden naptári évben a tárgyhónapot követő január-novemberi hónapokban a 20. napi, december hónapban a 15. napi (a továbbiakban: egyeztetési időpont) állapot szerint elszámolási egyeztetést végez. Ennek során a NEAK a várólista nyilvántartási tételeket a tárgyhónap utolsó napjának vége szerinti státusz alapján vizsgálja, azzal, hogy az adatokban a tárgyhónapot követő egyeztetési időpont 20. napjának végéig elvégzett adathiba javításokat és adathiány pótlásokat is figyelembe kell venni az 5/A. § szerinti eljárások során.”

**6. §**

A Kr. 5/A. §-a a következő (7c)-(7e) bekezdéssel egészül ki:

„(7c) A várólistán hibásan ütemezett ellátások a (7) bekezdés szerinti hibával azonos elbírálás alá esnek, ezen ellátásokra az (5) bekezdés szerinti szankciót kell alkalmazni. Hibás az ütemezés akkor, ha a várakozási listán nyilvántartott esetről – a szakmai ok miatti halasztással várakozók kivételével – az ütemezés ellenőrzésének időpontjában megállapítható, hogy az ütemezés

a) a lehetséges ellátási helyek kihagyásával történt, vagy

b) a tervezett ellátás időpontja legalább 14 nappal meghaladja az egészségügyi szolgáltatónál az esetre a hozzá tartozó várólistán kiadható legkorábbi tervezhető ellátási napot.

(7d) A (7c) bekezdés szerinti legkorábbi tervezhető ellátási nap meghatározása érdekében a tervezhető ellátási helyek számát úgy kell meghatározni, hogy ellátási naponként az ütemezhető ellátások minimális esetszáma a finanszírozási tárgyévet megelőző év „1” térítési kategóriában elszámolt átlagos egy ellátási napra jutó esetszámának várólistánként a 35. számú mellékletben meghatározott %-a legyen.

(7e) Nem kell alkalmazni a (7c) és (7d) bekezdése szerinti szabályokat abban az esetben, ha az egészségügyi szolgáltató várólistáján a finanszírozási tárgyévet megelőző évben a tervezett várakozás idő nem haladta meg a 60 naptári napot.”

**7. §**

A Kr. 12/A. §-a a következő (4) bekezdéssel egészül ki:

„(4) A laboratóriumi vizsgálatok indikátor teljesítése esetén a miniszteri rendeletben meghatározott háziorvosi szolgálatok 2017. október 1-jétől végzett tevékenységük után havonta részesülnek díjazásban, éves szinten 1.000 millió forint keretösszegnek megfelelően.”

**8. §**

A Kr. „IV. EGÉSZSÉGÜGYI SZAKELLÁTÁS” fejezet „Általános szabályok” megjelölésű része a következő 28/D. §-sal egészül ki:

„28/D. § (1) Az Országos Mentőszolgálat (továbbiakban: OMSZ) minden hónap 15. napjáig tájékoztatja a finanszírozót az előző havi, általa meghatározott sürgősségi ügyeleti rend (továbbiakban: ügyeleti rend) végrehajtásáról.

(2) Ha az OMSZ tájékoztatása alapján megállapítható, hogy az aktív fekvőbeteg-szakellátást nyújtó egészségügyi szolgáltató az ügyeleti rendben való részvételét lemondta, a finanszírozó a havi teljesítmények elszámolását követően a lemondással érintett napokra 21.000 Ft/ágy összeget levon a finanszírozási összegből.

(3) A (2) bekezdés szerinti szankció alkalmazásától a finanszírozó akkor tekinthet el, ha az egészségügyi szolgáltató igazolja, hogy a lemondás

a) működési körén kívül eső elháríthatatlan ok vagy

b) tevékenységére vagy mulasztására vissza nem vezethető hiba

miatt következett be.

(4) Az egészségügyi államigazgatási szerv részére a lemondást megelőző legalább nyolc nappal korábban előre bejelentett ok miatt bekövetkező lemondás esetén szankció nem alkalmazható.”

**9. §**

A Kr. 31/A. §-a a következő (5) bekezdéssel egészül ki:

„(5) Az egészségügyi szolgáltató a 2017. január 1. napját követő intézményi integrációt megelőzően önálló egészségügyi szolgáltatóként működő telephelye után is jogosult az (1) bekezdés szerinti díjazásra, ha a telephely a díjazásra az integrációt megelőzően jogosult volt.”

**10. §**

A Kr. 45. §-a a következő (3) bekezdéssel egészül ki:

„(3) A (2) bekezdés szerinti igény elbírálása során az ellátás közvetlen költsége az egészségügyi ellátásban használt szakmai kódrendszerek és finanszírozási paraméterek karbantartásának jogi szabályozásáról szóló 6/1998. (III. 11.) NM rendelet 7. számú melléklet 1.1, 1.2, 1.3 és 1.4 pontjaiban meghatározott elemek figyelembevételével kerül megállapításra.”

**11. §**

A Kr. a következő 48/B. §-sal egészül ki:

„48/B. § Az otthoni parenterális táplálás végzésére jogosult egészségügyi szolgáltatók esetében az ezekbe a HBCs-be sorolódott ellátások a tárgyhavi ellátásokkal együtt kerülnek elszámolásra, azzal, hogy a finanszírozási év végén ezen ellátások adott havi súlyszám összegével megemelésre kerül az ellátást nyújtó szolgáltató adott havi TVK értéke, amelynek figyelembe vételével az egészségügyi szolgáltatók teljesítményei újból elszámolásra kerülnek. Az érintett egészségügyi szolgáltatók részére az eredeti és az újbóli elszámolás különbözete kerül utalványozásra.”

**12. §**

A Kr. a következő 76/N. §-sal egészül ki:

„76/N. § Az egyes egészségbiztosítási tárgyú kormányrendeletek módosításáról szóló …/2017. (…) Korm. rendelettel megállapított 5/A. § (7c) és (7d) bekezdésében foglaltak miatt az az 5/A. § (5) bekezdése szerinti szankciót legkorábban a 2017. december havi teljesítmény-jelentések elszámolásakor kell alkalmazni, azzal, hogy a NEAK 2017 augusztusától kezdődően a rendszeres munkanapi hibaüzenetekben és az elszámolási egyeztetések hibalistáján visszajelzést ad az egészségügyi szolgáltatók részére a hibás ütemezésekről.

(2) Az egyes egészségbiztosítási tárgyú kormányrendeletek módosításáról szóló …/2017. (…) Korm. rendelettel megállapított 31/A. § (5) bekezdésében foglaltakat 2017 áprilisától kell alkalmazni.”

**13. §**

(1) A Kr. 6/A. számú melléklete az 1. melléklet szerint módosul.

(2) A Kr. 34. számú melléklete helyébe a 2. melléklet lép.

(3) A Kr. a 3. melléklet szerinti 35. számú melléklettel egészül ki.

**14. §**

A Kr.

a) 5/A. § (3) bekezdésében a „listát” szövegrész helyébe a „hibalistát” szöveg,

b) 5/A. § (7b) bekezdésében az „A (4)-(7) bekezdésben” szövegrész helyébe az „A (4)-(7) és (7c) bekezdésben” szöveg,

c) 27. § (4) bekezdésében az „5. számú melléklet szerinti előirányzat szolgáltatásvolumen szerződés alapján történő finanszírozás fedezetével csökkentett összegének” szövegrész helyébe az „5. számú melléklet szerinti előirányzatnak a molekuláris diagnosztikai ellátásra rendelkezésre álló kerettel csökkentett mértékének” szöveg,

d) 40. § (2) bekezdésében az „1. és 2., valamint 8-12. pontja” szövegrész helyébe a „4., 6-8. és 12-14. pontja” szöveg, az „1. és 2. pontja, valamint 8-12. pontja” szövegrész helyébe a „4., 6-8. és 12-14. pontja” szöveg

lép.

**3. A várólista alapján nyújtható ellátások részletes szabályairól szóló 287/2006. (XII.23.) Korm. rendelet módosítása**

**15. §**

A várólista alapján nyújtható ellátások részletes szabályairól szóló 287/2006. (XII.23.) Korm. rendelet (a továbbiakban: Vr.) 13/A. § (8) bekezdése helyébe a következő rendelkezés lép:

„(8) A betegfogadási lista összeállításánál a (7) bekezdésben foglaltakon túl figyelembe kell venni a betegforgalmi adatok alapján a keresőképtelenség és a transzplantáció előtti kivizsgálás miatti soron kívüli esetek számát, azzal, hogy a keresőképtelenség és a transzplantáció előtti kivizsgálás miatti soron kívüli esetek ellátása nem veszélyeztetheti a nem keresőképtelen és a nem transzplantáció előtti kivizsgálásra váró betegek folyamatos ellátását.”

**16. §**

A Vr. 13/B. § (1) bekezdése helyébe a következő rendelkezés lép:

„(1) Az egészségügyi szolgáltató a betegfogadási listáról, az azonnali ellátást igénylő, valamint a keresőképtelenség vagy a transzplantáció előtti kivizsgálás miatti soron kívüli esetekről – a (4) és a (9) bekezdésre is figyelemmel – elektronikus úton, személyazonosításra alkalmatlan módon, minden hónap 15. napjáig – a tárgyhónapot megelőző hónap vonatkozásában – a 6. számú melléklet szerinti adattartalommal jelentést küld a NEAK részére.”

**17. §**

(1) A Vr. 5. számú melléklete helyébe a 4. melléklet lép.

(2) A Vr. 6. számú melléklete helyébe az 5. melléklet lép.

**4. Az egészségügyi technológiák egészségbiztosítási finanszírozásba történő befogadásának alapelveiről, feltételrendszeréről és részletes szabályairól, valamint a már befogadott technológiák körének felülvizsgálatáról és módosításáról szóló 180/2010. (V. 13.) Korm. rendelet módosítása**

**18. §**

(1) Az egészségügyi technológiák egészségbiztosítási finanszírozásba történő befogadásának alapelveiről, feltételrendszeréről és részletes szabályairól, valamint a már befogadott technológiák körének felülvizsgálatáról és módosításáról szóló 180/2010. (V. 13.) Korm. rendelet (a továbbiakban: Tr.) 6. § (4) bekezdése helyébe a következő rendelkezés lép:

„(4) Az OGYÉI a kérelmező által benyújtott költséghatékonysági elemzés és a releváns szakirodalmi adatok segítségével kritikai értékelést készít és értékeli a kérelmet a gyógyító-megelőző eljárások során alkalmazott egészségügyi technológiák egészségbiztosítási finanszírozásba történő befogadásához kapcsolódó eljárás során alkalmazandó szakmai szempontrendszerről és szakmapolitikai prioritásokról szóló miniszteri rendeletben meghatározott szakmai szempontrendszer, valamint szakmapolitikai prioritások alapján.”

(2) A Tr. 6. § (5) bekezdése helyébe a következő rendelkezés lép:

„(5) A NEAK a (2) bekezdés szerinti határidő lejártát követően kikéri a kérelem tekintetében az R1. szerinti Egészségügyi Technológia-értékelő Bizottság véleményét. A NEAK az Egészségügyi Technológia-értékelő Bizottság véleményének kézhezvételét követően értékeli, és [a gyógyító-megelőző eljárások során alkalmazott egészségügyi technológiák egészségbiztosítási finanszírozásba történő befogadásához kapcsolódó eljárás során alkalmazandó szakmai szempontrendszerről és szakmapolitikai prioritásokról szóló miniszteri rendeletben](https://uj.jogtar.hu/) (a továbbiakban: R2.) meghatározott szakmai szempontrendszer alapján pontozza a kérelmet.”

**19. §**

A Tr. 8. § (1) bekezdése helyébe a következő rendelkezés lép:

„(1) A NEAK a 6. § (5) bekezdése szerinti értékelést és pontozást követően dönt az előzetes befogadásról.”

**5. Az egészségbiztosítási szervekről szóló 386/2016. (XII. 2.) Korm. rendelet**

**módosítása**

**20. §**

(1) Az egészségbiztosítási szervekről szóló 386/2016. (XII. 2.) Korm. rendelet 7. § (1) bekezdés e) pontja a következő *ed)* alponttal egészül ki:

*[A NEAK ellátja a jogszabályokban meghatározott feladatait, ennek keretében,*

*e) vezeti az egészségbiztosítási nyilvántartásokat, így különösen]*

„ed) lefolytatja a társadalombiztosítás ellátásaira és a magánnyugdíjra jogosultakról, valamint e szolgáltatások fedezetéről szóló 1997. évi LXXX. törvény (a továbbiakban: Tbj.) 44/C. § alapján indított okirati bizonyítási eljárásokat:

1. a kormányhivatalok, mint foglalkoztatók,
2. a társadalombiztosítás ellátásaira és a magánnyugdíjra jogosultakról, valamint e szolgáltatások fedezetéről szóló [1997. évi LXXX. törvény](https://uj.jogtar.hu/) (a továbbiakban: Tbj.) végrehajtásáról szóló 195/1997. (XI. 5.) Korm. rendelet 22. § (3) és (9) bekezdés szerint a NEAK-hoz bejelentésre kötelezettek,
3. a kétoldalú megállapodás alapján a NEAK kizárólagos illetékességébe tartozó hivatalok,
4. a Tbj. 56/A § szerinti biztosítottak,
5. a Nyugdíjbiztosítási Alap kezeléséért felelős nyugdíjbiztosítási szerv, az egészségbiztosítási szerv, a rehabilitációs hatóság, az állami foglalkoztatási szerv és a munkaügyi hatóság részére az állami adóhatóság által teljesített adatátadás részletes szabályairól szóló 424/2012. (XII. 29.) Korm. rendelet 5. § (3) bekezdése alapján a főállású kisadózók

adatai vonatkozásában.”

(2) Az egészségbiztosítási szervekről szóló 386/2016. (XII. 2.) Korm. rendelet 7. § (5) bekezdés d) pont *de)* alpontja helyébe a következő rendelkezés lép:

*[A járási hivatal az egészségbiztosítási feladatai keretében ellátja*

*d) a TAJ-t igazoló hatósági igazolvány, a nemzetközi egyezmények, illetve a szociális biztonsági rendszerek koordinálásáról és annak végrehajtásáról szóló uniós rendeletek szerinti formanyomtatvány, továbbá az Európai Egészségbiztosítási Kártya kibocsátásával kapcsolatosan a hatáskörébe tartozó feladatokat, továbbá az egészségbiztosítási nyilvántartások vezetésével, így különösen]*

*„de)* az (1) bekezdés e) pont ed) alpontja alá nem tartozó esetben a Tbj. 44/C. §-a szerinti okirati bizonyítási eljárásokkal kapcsolatos feladatokat,”

**6. Záró rendelkezések**

**21. §**

Ez a rendelet 2017. július 1-jén lép hatályba.

*1. melléklet a …/2017. (…) Korm. rendelethez*

A Kr. 6/A. számú melléklet „22. Az ellátás típusa” megjelölésű része a következő sorral egészül ki:

„T = az Ebtv. 20. § (4a) bekezdése szerinti transzplantáció előtti kivizsgálás miatti soron kívüli ellátás”

*2. melléklet a …/2017. (…) Korm. rendelethez*

*„34. számú melléklet a 43/1**999. (III. 3.) Korm. rendelethez*

|  |  |  |  |
| --- | --- | --- | --- |
|  | A | B | C |
| 1 |  | **Szolgáltató neve** | **Havi fix díj**  **(ezer Ft)** |
| 2 | 1133 | Egészségügyi és Szociális Intézmények Igazgatósága Szegedi Tudományegyetem Háziorvosi Oktató Központja, Kecskemét | 167,0 |
| 3 | 2258 | Egészségügyi Alapellátási Igazgatóság, Nyíregyháza | 240,0 |
| 4 | 6105 | Budapest Főváros XVII. Rákosmente Önkormányzata | 369,0 |
| 5 | B453 | Bischitz Johanna Integrált Humán Szolgáltató Központ, Budapest VII. kerület | 508,0 |
| 6 | K341 | Békés Megyei Körös-menti Szociális Centrum, Mezőkovácsháza | 488,0 |
| 7 | M963 | Magyar Máltai Szeretetszolgálat Egyesület, Miskolc | 2 227,0 |
| 8 | N840 | Bárka Kőbányai Humánszolgáltató Központ, Budapest X. kerület | 1 023,0 |
| 9 | 3581 | Országos Vérellátó Szolgálat | 94 820,0 |
| 10 | K370 | Országos Közegészségügyi Intézet | 21 054,0 |
| 11 | R732 | Állami Egészségügyi Ellátó Központ | 1 172,0 |

”

*3. melléklet a …/2017. (…) Korm. rendelethez*

*„35. számú melléklet a 43/1999. (III. 3.) Korm. rendelethez*

***Tervezhetőségi arány az egyes kötelezően vezetett vagy kapacitáshiány miatt vezetett várólistákra***

|  |  |  |
| --- | --- | --- |
|  | **Várólista** | **arány %** |
| 1 | Szürkehályog műtétei | 90 |
| 2 | Mandula, orrmandula műtét | 90 |
| 3 | Orrmelléküregek, proc. mastoideus műtétei | 90 |
| 6 | Gerincstabilizáló műtétek, gerincdeformitás műtétei | 90 |
| 7 | Gerincsérv műtétek | 90 |
| 8 | Epekövesség miatti beavatkozás feltárás | 90 |
| 9 | Epekövesség miatti beavatkozás laparaszkópia | 90 |
| 11 | Hasfali-, lágyék sérvműtét implantátum beültetésével | 90 |
| 12 | Sérvműtétek (hasfali, lágyék-, köldök-, combsérv) implantátum beültetése nélkül | 90 |
| 17 | Prosztata jóindulatú megnagyobbodásának műtétei I. | 90 |
| 18 | Prosztata jóindulatú megnagyobbodásának műtétei II. | 90 |
| 19 | Nőgyógyászati műtétek nem malignus folyamatokban | 90 |
| 20 | Térdprotézis műtét | 90 |
| 22 | Csípőprotézis műtét | 90 |
| 24 | Coronária intervenciók | 50 |
| 25 | A szív elektrofiziológiai vizsgálata, nagy és radiofrekvenciás ablációk | 90 |
| 26 | Jelentős kiterjesztett gerincműtétek | 90 |
| 101 | Emlőműtétek nem malignus betegségekben | 90 |
| 103 | Pajzsmirigy műtétek nem malignus folyamatokban | 90 |
| 104 | A bélrendszer kis műtétei nem malignus folyamatokban | 90 |
| 108 | Kézsebészet, alagút szindrómák műtétei | 90 |
| 111 | Nőgyógyászati laparoszkópos beavatkozások, nem malignus folyamatokban | 90 |
| 112 | Fül-, orr-, száj nagyobb műtétei nem malignus folyamatokban | 90 |
| 113 | Szemhéjműtétek | 90 |
| 114 | Szaruhártya műtétek | 90 |
| 115 | Szemészeti kötőszöveti műtétek | 90 |
| 116 | Artroszkópos műtétek | 90 |
| 117 | Ortopédiai kisműtétek | 90 |
| 118 | Ortopédiai nagyműtétek | 90 |
| 119 | Urológiai kisműtétek | 90 |
| 122 | Varixműtétek | 90 |
| 130 | Nyitott szívműtétek | 50 |
| 133 | Transzkatéteres szívbillentyű beültetés | 50 |

”

*4. melléklet a .../2017. ( . .) Korm. rendelethez*

„*5. melléklet a 287/2006. (XII. 23.) Korm. rendelethez*

***Kötelezően vezetendő intézményi várólisták köre***

|  |  |
| --- | --- |
| **Várólista azonosító** | **Várólista megnevezés** |
| 001 | Szürkehályog műtétei |
| 002 | Mandula, orrmandula műtét |
| 003 | Orrmelléküregek, proc. mastoideus műtétei |
| 006 | Gerincstabilizáló műtétek, gerincdeformitás műtétei |
| 007 | Gerincsérv műtétek |
| 017 | Prosztata jóindulatú megnagyobbodásának műtétei I. (Prostatectomia) |
| 018 | Prosztata jóindulatú megnagyobbodásának műtétei II. (Transurethralis prostataműtét) |
| 019 | Nőgyógyászati műtétek nem malignus folyamatokban |
| 020 | Térdprotézis műtét, traumatológia szakma |
| 021 | Térdprotézis műtét, ortopédia szakma |
| 022 | Csípőprotézis műtét, traumatológia szakma |
| 023 | Csípőprotézis műtét, ortopédia szakma |
| 024 | Coronária intervenciók |
| 025 | A szív elektrofiziológiai vizsgálata, nagy és rádiófrekvenciás ablációk |
| 026 | Jelentős kiterjesztett gerincműtétek |
| 118 | Ortopédiai nagyműtétek |
| 126 | Nyitott szívműtétek |
| 130 | Nyitott szívműtétek, veleszületett szívhiba, gyermek szakma |
| 131 | Nyitott szívműtétek, felnőtt szakma |
| 133 | Transzkatéteres szívbillentyű beültetés” |

*5. melléklet a .../2017. ( . .) Korm. rendelethez*

*„6. számú melléklet a 287/2006. (XII. 23.) Korm. rendelethez*

***Betegfogadási listáról szóló jelentés a Nemzeti Egészségbiztosítási Alapkezelő részére***

(Járóbeteg-szakellátás esetén szakrendelésenként)

A jelentés adattartalma a következő:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Intéz-mény kódja | Intéz-mény telep-helye | Szak-rendelés (járó) | Listára kerülés dátuma [éééé/hh/nn] | Napi  sor-szám | Azonnali (akut) beavatkozás (A)/Halaszt- ható beavat- kozás (H)  /Keresőkép- telenség miatti beavatkozás (K)/transz-plantáció előtti kivizsgálás miatti soron kívüli ellátás (T) | Esemény\* | Esemény dátuma [ééééhhnn]\*\* |  |
|  | | | | | | | |  |
| \* Események | | | | | | | |  |
| Az adott | Ellátást a beteg megkapta a jelentő intézményben normál rend szerint | | | | | | NOR |  |
| hónap  során | Ellátást a beteg megkapta a jelentő intézményben, de valamilyen szakmai ok vagy a keresőképtelenség vagy transzplantáció előtti kivizsgálás miatti soron kívüliség miatt a listához képest előrehozva | | | | | | ELO |  |
| ellátott  betegek |  | | | | | | |  |
| Az adott | Halasztás szakmai okokból (ideiglenes alkalmatlanság) | | | | | | HSZ |  |
| hónap | Halasztás kapacitáshiány miatt | | | | | | HKH |  |
| során nem | Halasztás a beteg kérésére | | | | | | HBK |  |
| ellátott | A beteg nem jelent meg | | | | | | NJM |  |
| betegek | Egyéb okból aktualitását vesztette | | | | | | EOA |  |
|  | Nincs esemény (várakozás) | | | | | | NES |  |
| \*\* Esemény dátuma: | | Csak igénybevett ellátás estén kitöltendő. | | | | |  |  |

”